CELEX: 62010CA0564
Language: mt
Date: 2012-03-29 00:00:00
Title: Kawża C-564/10: Sentenza tal-Qorti tal-Ġustizzja (Ir-Raba’ Awla) tad- 29 ta’ Marzu 2012 (talba għal deċiżjoni preliminari mressqa mill-Bundesverwaltungsgericht — il-Ġermanja) — Bundesanstalt für Landwirtschaft und Ernährung vs Pfeifer & Langen KG (Regolament (KE, Euratom) Nru 2988/95 — Protezzjoni tal-interessi finanzjarji tal-Unjoni Ewropea — Artikoli 3 u 4 — Miżuri amministrattivi — Irkupru ta’ vantaġġi indebiti — Interessi kompensatorji u moratorji dovuti skont id-dritt nazzjonali — Applikazzjoni tar-regoli ta’ preskrizzjoni tar-Regolament Nru 2988/95 għall-irkupru ta’ dawn l-interessi moratorji — Dies a quo tal-preskrizzjoni — Kunċett ta’ “sospensjoni” — Kunċett ta’ “interruzzjoni” )

26.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/7
            
         Sentenza tal-Qorti tal-Ġustizzja (Ir-Raba’ Awla) tad-29 ta’ Marzu 2012 (talba għal deċiżjoni preliminari mressqa mill-Bundesverwaltungsgericht — il-Ġermanja) — Bundesanstalt für Landwirtschaft und Ernährung vs Pfeifer & Langen KG
   (Kawża C-564/10) (1)
   
   (Regolament (KE, Euratom) Nru 2988/95 - Protezzjoni tal-interessi finanzjarji tal-Unjoni Ewropea - Artikoli 3 u 4 - Miżuri amministrattivi - Irkupru ta’ vantaġġi indebiti - Interessi kompensatorji u moratorji dovuti skont id-dritt nazzjonali - Applikazzjoni tar-regoli ta’ preskrizzjoni tar-Regolament Nru 2988/95 għall-irkupru ta’ dawn l-interessi moratorji - Dies a quo tal-preskrizzjoni - Kunċett ta’ “sospensjoni” - Kunċett ta’ “interruzzjoni”)
   2012/C 151/12
   Lingwa tal-kawża: il-Ġermaniż
   
      Qorti tar-rinviju
   
   Bundesverwaltungsgericht
   
      Partijiet fil-kawża prinċipali
   
   
      Rikorrenti: Bundesanstalt für Landwirtschaft und Ernährung
   
      Konvenuta: Pfeifer & Langen KG
   
      Suġġett
   
   Talba għal deċiżjoni preliminari — Bundesverwaltungsgericht — Interpretazzjoni tal-Artikolu 3 tar-Regolament tal-Kunsill (KE, Euratom) Nru 2988/95, tat-18 ta’ Diċembru 1995, dwar il-protezzjoni tal-interessi finanzjarji tal-Komunità Ewropea (ĠU Edizzjoni Speċjali bil-Malti, Kapitolu 1, Vol. 1, p. 340) — Irkupru ta’ għajnuna mħallsa indebitament — Applikabbiltà tal-Artikolu 3 tar-Regolament (KE, Euratom) Nru 2988/95 għall-preskrizzjoni tal-interessi dovuti, taħt id-dritt nazzjonali, b’żieda mar-rimbors tal-ammonti mħallsa indebitament
   
      Dispożittiv
   
   L-Artikolu 3 tar-Regolament tal-Kunsill (KE, Euratom) Nru 2988/95, tat-18 ta’ Diċembru 1995, dwar il-protezzjoni tal-interessi finanzjarji tal-Komunità Ewropea, għandu jiġi interpretat fis-sens li t-terminu ta’ preskrizzjoni li huwa jipprovdi għall-irkupru tal-kreditu prinċipali, li jikkorrispondi għar-rimbors ta’ vantaġġ miksub indebitament mill-baġit tal-Unjoni, ma huwiex applikabbli għall-irkupru tal-interessi li jinħolqu minn dan il-kreditu, meta dawn l-interessi ma humiex dovuti abbażi tad-dritt tal-Unjoni iżda abbażi ta’ obbligu li joriġina biss mid-dritt nazzjonali.
   
      (1)  ĠU C 72, 05.03.2011.